Oficiālais Vēstnesis L 331 , 03/12/1997 Lpp. 0018 - 0022



Komisijas Lēmums (1997. gada 20. novembris) par būvizstrādājumu atbilstības apliecināšanas procedūru saskaņā ar Padomes Direktīvas 89/106/EEK 20. panta 2. punktu attiecībā uz grīdas segumiem (Dokuments attiecas uz EEZ) (97/808/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1988. gada 21. decembra Direktīvu 89/106/EEK par dalībvalstu normatīvo un administratīvo aktu tuvināšanu attiecībā uz būvizstrādājumiem [1], kas grozīta ar Direktīvu 93/68/EEK [2], un jo īpaši tās 13. panta 4. punktu, tā kā, lai apliecinātu ražojumu atbilstību, Komisijai no divām procedūrām atbilstīgi Direktīvas 89/106/EEK 13. panta 3. punktam jāizvēlas "vismazāk apgrūtinošā procedūra, kas ir droša"; tā kā tas nozīmē, ka jālemj, vai attiecīgajam ražojumam vai ražojumu grupai ražošanas procesa kontroles sistēma, par kuru atbild izgatavotājs, ir nepieciešams un pietiekams nosacījums atbilstības apliecināšanai, vai ar atbilstību 13. panta 4. punktā minētajiem kritērijiem saistītu iemeslu dēļ jāiesaistās apstiprinātai sertifikācijas iestādei; tā kā 13. panta 4. punktā paredzēts, ka šādi noteikta procedūra jānorāda pilnvarojumos un tehniskajās specifikācijās; tā kā tādēļ vēlams definēt "ražojumu vai ražojumu grupas" jēdzienu, ko lieto pilnvarojumos un tehniskajās specifikācijās; tā kā abas procedūras, kas paredzētas 13. panta 3. punktā, ir sīki aprakstītas Direktīvas 89/106/EEK III pielikumā; tā kā tādēļ skaidri jāprecizē metodes, ar kurām abas procedūras jāīsteno, ņemot vērā III pielikumu, attiecībā uz katru ražojumu vai ražojumu grupu, jo III pielikums dod priekšroku dažām sistēmām; tā kā 13. panta 3. punkta a) apakšpunktā minētā procedūra atbilst sistēmām, kuras noteiktas III pielikuma 2. iedaļas ii) punkta pirmajā iespējā bez pastāvīgas uzraudzības un otrajā un trešajā iespējā, un procedūra, kas minēta 13. panta 3. punkta b) apakšpunktā, atbilst sistēmām, kuras noteiktas III pielikuma 2. iedaļas i) punktā un III pielikuma 2. iedaļas ii) punkta pirmajā iespējā ar pastāvīgu uzraudzību; tā kā šajā lēmumā paredzētie pasākumi ir saskaņā ar Būvniecības pastāvīgās komitejas atzinumu, IR PIEŅĒMUSI ŠĀDU LĒMUMU. 1. pants Šā lēmuma I pielikumā noteikto ražojumu un ražojumu grupu atbilstību apliecina ar procedūru, kurā ražošanas procesa kontroles sistēma, par ko atbild tikai izgatavotājs, nodrošina, ka ražojums atbilst attiecīgajām tehniskajām specifikācijām. 2. pants Šā lēmuma I pielikumā noteikto ražojumu atbilstību apliecina ar procedūru, kurā papildus ražošanas procesa kontroles sistēmai, ko izmanto izgatavotājs, ražošanas kontroles vai paša ražojuma novērtēšanā un uzraudzībā iesaistīta apstiprināta sertifikācijas iestāde. 3. pants Atbilstības apliecināšanas procedūru, kas noteikta II pielikumā, norāda pilnvarojumos norādījumiem par Eiropas tehnisko apstiprinājumu. 4. pants Šis lēmums ir adresēts dalībvalstīm. Briselē, 1997. gada 20. novembrī Komisijas vārdā — Komisijas loceklis Martin Bangemann [1] OV L 40, 11.2.1989., 12. lpp. [2] OV L 220, 30.8.1993., 1. lpp. -------------------------------------------------- I PIELIKUMS Grīdas segumi Neelastīgu grīdas segumu izstrādājumi ārējai lietošanai un ceļu segumi (gabalmateriāli, tostarp bruģakmeņi, plāksnes, apmales akmeņi, klucīši, virsgaismas; gatavi seguma elementi no skārda; neelastīgas grīdas plātnītes; šīfera plātnītes; flīzes; mozaīka; neregulāras formas dabiskā akmens plātnītes; mozaīkbetona plātnītes; iešķeltā metāla loksnes vai režģa loksnes; grīdas režģi). Neelastīgu grīdas segumu izstrādājumi lietošanai iekštelpās, tostarp atklātās sabiedriskās transporta telpās, sastāvdaļu veidā (gabalmateriāli, flīzes, mozaīka, parkets, seguma elementi no pinuma vai skārda, grīdas režģi, neelastīgi slāņaini materiāli, ražojumi no koka) un nesošo sistēmu veidā, kas laistas tirgū kā komplekti (grīdas uz paaugstinājuma; grīdas ar gaisa šķirkārtu), no AFL, BFL vai CFL degamības klases materiāliem, kuru degamības rādītāji ražošanas procesā nevar mainīties, no DFL, EFL vai FFL degamības klases materiāliem; un arī no AFL klases materiāliem, kuru degamība saskaņā ar Komisijas Lēmumu 96/603/EK [1] nav jātestē. Elastīgi un tekstilmateriālu grīdas segumi lietošanai iekštelpās viendabīgu un neviendabīgu elastīgu grīdsegu veidā, ko piegādā vai nu kā plātnītes, plēves vai ruļļus (tekstilmateriālu grīdsegas, tostarp plātnītes; plastmasas un kaučuka plēves (termoplastu grīdas segumi); linolejs un korķis; antistatiskas plēves; nenostiprinātas grīdas plātnītes; elastīgi slāņaini materiāli), no AFL, BFL vai CFL degamības klases materiāliem, kuru degamības rādītāji ražošanas procesā nevar mainīties, no DFL, EFL vai FFL degamības klases materiāliem; un arī no AFL klases materiāliem, kuru degamība saskaņā ar Lēmumu 96/603/EK nav jātestē. Elastīgi un tekstilmateriālu grīdas segumi lietošanai ārpus telpām viendabīgu un neviendabīgu elastīgu grīdsegu veidā, ko piegādā vai nu kā plātnītes, plēves vai ruļļus (tekstilmateriālu grīdsegas, tostarp plātnītes; plastmasas un kaučuka plēves (termoplastu grīdas segumi); linolejs un korķis; antistatiskas plēves; nenostiprinātas grīdas plātnītes; elastīgi slāņaini materiāli). [1] OV L 267, 19.10.1996., 23. lpp. -------------------------------------------------- II PIELIKUMS Grīdas segumi Neelastīgu grīdas segumu izstrādājumi lietošanai iekštelpās, tostarp atklātās sabiedriskā transporta telpās, sastāvdaļu veidā (gabalmateriāli, flīzes, mozaīka, parkets, seguma elementi no pinuma vai skārda, grīdas režģi, neelastīgi slāņaini materiāli, ražojumi no koka) un nesošo sistēmu veidā, kas laistas tirgū kā komplekti (grīdas uz paaugstinājuma; grīdas ar gaisa šķirkārtu), no AFL, BFL vai CFL degamības klases materiāliem, kuru degamības rādītāji ražošanas procesā var mainīties, parasti tādi, kurus ķīmiski modificē, piemēram, uz kuriem iedarbojas ar vielām, kas samazina degamību, vai kuru sastāva maiņas var mainīt degamības rādītājus. Elastīgi un tekstilmateriālu grīdas segumi lietošanai iekštelpās viendabīgu un neviendabīgu elastīgu grīdsegu veidā, ko piegādā vai nu kā plātnītes, plēves vai ruļļus (tekstilmateriālu grīdsegas, tostarp plātnītes; plastmasas un kaučuka plēves (termoplastu grīdas segumi); linolejs un korķis; antistatiskas plēves; nenostiprinātas grīdas plātnītes; elastīgi slāņaini materiāli), no AFL, BFL vai CFL degamības klases materiāliem, kuru degamības rādītāji ražošanas procesā var mainīties, parasti tādi, kurus ķīmiski modificē, piemēram, uz kuriem iedarbojas ar vielām, kas samazina degamību, vai kuru sastāva maiņas var mainīt degamības rādītājus. -------------------------------------------------- III PIELIKUMS RAŽOJUMU GRUPA GRĪDAS SEGUMI (1/2) Atbilstības apliecināšanas sistēmas Attiecībā uz turpmāk norādītajiem ražojumiem un mērķiem, kam tie paredzēti, CEN/CENELEC attiecīgajos saskaņotajos standartos jāprecizē šādas atbilstības apliecināšanas sistēmas Ražojumi | Paredzētie mērķi | Rādītāji vai klases | Atbilstības apliecināšanas sistēmas | Neelastīgi grīdas segumu ražojumi ārējai lietošanai gabalmateriāli (ar gludu vai grubuļainu virsmu), tostarp bruģakmeņi; plāksnes; apmales akmeņi; klucīši; virsgaismas; gatavi seguma elementi no dzelzs skārda; neelastīgas grīdas plātnītes; šīfera plātnītes; flīzes; mozaīka; neregulāras formas dabiskā akmens plātnītes; mozaīkbetona plātnītes; iešķeltā metāla loksnes vai režģa loksnes; grīdas režģi | Lietošanai ārpus telpām un ceļa segumiem, lai noklātu ārējās gājēju un transportlīdzekļu satiksmes zonas | | 4 | Sistēmas specifikācijai jābūt tādai, lai to varētu īstenot pat tad, ja kāds efektivitātes rādītājs nav jānosaka tāpēc, ka vismaz vienai dalībvalstij vispār nav regulējuma attiecībā uz šādu rādītāju (sk. Direktīvas 89/106/EEK 2. panta 1. punktu un, attiecīgā gadījumā, skaidrojošo dokumentu 1.2.3. noteikumu). Minētajos gadījumos šādu rādītāju pārbaudi nedrīkst piemērot izgatavotājam, ja tas šajā ziņā nevēlas ražojuma rādītājus uzrādīt. RAŽOJUMU GRUPA GRĪDAS SEGUMI (2/2) Atbilstības apliecināšanas sistēmas Attiecībā uz turpmāk norādītajiem ražojumiem un mērķiem, kam tie paredzēti, CEN/CENELEC attiecīgajos saskaņotajos standartos jāprecizē šādas atbilstības apliecināšanas sistēmas Ražojumi | Paredzētie mērķi | Rādītāji vai klases Degamība | Atbilstības apliecināšanas sistēmas | Neelastīgu grīdas segumu ražojumi A)Sastāvdaļas:gabalmateriāli, flīzes, mozaīka, parkets, seguma elementi no pinuma vai skārda, grīdas režģi, neelastīgi slāņaini materiāli, ražojumi no kokaB)Nesošās sistēmas, kas laistas tirgū kā komplektiGrīdas uz paaugstinājuma, grīdas ar gaisa šķirkārtu | Lietošanai iekštelpās, tostarp atklātās sabiedriskā transporta telpās | AFL—BFL—CFL | 1 | AFL—BFL—CFL | 3 | AFL — DFL —EFL — FFL | 4 | Elastīgi un tekstilmateriālu grīdas segumi Viendabīgas un neviendabīgas elastīgas grīdsegas, ko piegādā vai nu kā plātnītes, plēves vai ruļļus (tekstilmateriālu grīdsegas, tostarp plātnītes; plastmasas un kaučuka plēves (termoplastu grīdas segumi); linolejs un korķis; antistatiskas plēves; nenostiprinātas grīdas plātnītes; elastīgi slāņaini materiāli) | Lietošanai iekštelpās | AFL—BFL—CFL | 1 | AFL—BFL—CFL AFL - DFL- EFL — FFL | 3 | Elastīgi un tekstilmateriālu grīdas segumi Viendabīgas un neviendabīgas elastīgas grīdsegas, ko piegādā vai nu kā plātnītes, plēves vai ruļļus (tekstilmateriālu grīdsegas, tostarp plātnītes; plastmasas un kaučuka plēves (termoplastu grīdas segumi); linolejs un korķis; antistatiskas plēves; nenostiprinātas grīdas plātnītes; elastīgi slāņaini materiāli) | Lietošanai ārpus telpām | — | 4 | Sistēmas specifikācijai jābūt tādai, lai to varētu īstenot pat tad, ja kāds efektivitātes rādītājs nav jānosaka tāpēc, ka vismaz vienai dalībvalstij vispār nav regulējuma attiecībā uz šādu rādītāju (sk. Direktīvas 89/106/EEK 2. panta 1. punktu un, attiecīgā gadījumā, skaidrojošo dokumentu 1.2.3. noteikumu). Minētajos gadījumos šādu rādītāju pārbaudi nedrīkst piemērot izgatavotājam, ja tas šajā ziņa nevēlas ražojuma rādītājus uzrādīt. --------------------------------------------------